### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Zacharias Henriksen og Stig Jakobsen var forhindrede i at deltage i udvalgets behandling af sagen.

Fremlæggelse af Dennis Koch 2016 og godkendelse af principper for anvendelse af tværgående genopretningsmidler samt afrapportering af regnskab 2016 for Teknik og Miljø, Ejendommes genopretning og vedligehold af [adresse] bygninger.

### Resumé

Det fremgår af bygningsrapport 2016, at der er et stort genopretningsbehov og -efterslæb på [adresse] bygninger. Dette resulterer i, at genopretningsaktiviteter i en vis udstrækning prioriteres frem for vedligeholdelsesaktiviteter, idet genopretning ofte opretholder sikkerhedsmæssige forhold og forhindrer følgeskader.

 Dennis Koch 2016 viser en positiv balance mellem afsat budget og registreret genopretningsbehov over fem år. Dette skal dog ses i lyset af stor datausikkerhed (ikke opdaterede vedligeholdelsesplaner), hvorfor det registrerede genopretningsbehov vurderes ufuldstændigt.

 Opprioritering af digitalisering og datagrundlag er en nødvendighed fremadrettet for at sikre et solidt beslutningsgrundlag for kunne budgettere, planlægge og prioritere midler til vedligehold og genopretning, så værdien af [adresse] fysiske aktiver fastholdes og bygningsdelenes levetider ikke reduceres.

 Der har endvidere været behov for et entydigt grundlag for håndtering af genopretningsmidlerne på tværs af bygningsmassen. En analyse omfattende genopretningsmidlernes historik har resulteret i principper for hvilke bygninger, bygningsdele og aktiviteter, der fremadrettet er omfattet af genopretningsmidlerne. Desuden er der foreslået principper for prioritering af genopretningsmidler, herunder at en mindre del af midlerne kan bruges til opbygning og udvikling af systemunderstøttelse af bygningsvedligehold og genopretning på tværs af [adresse] bygningsportefølje.

 Regnskabet for genopretning og vedligehold i 2016 viser et samlet mindreforbrug på godt 9 mio. i forhold til budget på knapt 156 mio. kr., svarende til 5,8 %. Ikke forbrugte midler overføres til samme formål i 2017. Mindreforbruget skyldes, at der ikke har været personaleressourcer nok til at anvende alle genopretningsmidler, idet budget for genopretning og vedligehold fra 2014 til 2016 er steget med 32,6 %. Stigningen ligger primært fra 2015 til 2016 og er et resultat af udmøntningen af anlægsreserven i budget 2014 – 2017, hvor der blev indarbejdet et beløb på knap 82 mio. kr. i 2016 og 2017.

### Indstilling

At 1) Bygningsrapport 2016 tages til efterretning.

 At 2) bygningsrapporter fremadrettet opgør både genopretnings- og vedligeholdelsesbehov.

 At 3) principper for hvilke bygninger, bygningsdele og aktiviteter, der er omfattet af tværgående genopretningsmidler godkendes.

 At 4) principper for prioritering af genopretningsmidler godkendes, herunder at en mindre del af midlerne kan bruges til opbygning og udvikling af systemunderstøttelse af bygningsvedligehold og genopretning på tværs af kommunens bygningsportefølje.

 At 5) afrapportering af regnskab 2016 for Teknik og Miljø, Ejendommes genopretning og vedligehold af kommunale bygninger tages til efterretning.

 At 6) regnskab for Teknik og Miljø, Ejendommes genopretning og vedligehold af kommunens bygninger fremadrettet afrapporteres for to år ad gangen, og følger fremlæggelsen af Bygningsrapporten.

### Sagens forløb

20-04-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 24-04-2017 Magistraten
Fremsendes til [adresse] med bemærkning, at Magistraten i mødet den 24. april 2017 anbefaler, at byrådet tiltræder Magistratsafdelingen for Teknik og Miljøs indstilling af 19. april 2017.
 26-04-2017 [adresse]
Fremsendes til Teknisk Udvalg til behandling i henhold til beslutning i byrådets møde den 26. april 2017.
 15-05-2017 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Zacharias Henriksen og Stig Jakobsen var forhindrede i at deltage i udvalgets behandling af sagen.
 07-06-2017 [adresse]
Beslutning ikke frigivet